
REPUBLIKA HRVATSKA
TRGOVAČKI SUD U ZAGREBU                                                                 67. St-8235/15-16
Amruševa 2/II
 

R E P U B L I K A  H R V A T S K A

R J E Š E NJ E

Trgovački sud u Zagrebu, po sucu Gordanu Zubaku, u stečajnom postupku u povodu prijedloga predlagatelja DANAS TRADE j.d.o.o., Klanjec, Novodvorska 7, OIB: 70937592702, kojeg zastupa punomoćnica Zrinka Grabas, odvjetnica u Zajedničkom odvjetničkom uredu Zdravko Baburak, Dijana Brezak, Zrinka Grabas, Zagreb, Strojarska 2, za otvaranje stečajnog postupka nad dužnikom DANAS TRADE j.d.o.o., Klanjec, Novodvorska 7, OIB: 70937592702, 3. svibnja 2016.,


r i j e š i o     j e

I. Zdenko Bešlić iz Slavonskog Broda, P. Krešimira IV br. 4, OIB: 40568270984, razrješuje se dužnosti privremenog stečajnog upravitelja u ovom stečajnom predmetu.

II. Za novog privremenog stečajnog upravitelja imenuje se Davor Bišćan iz Zagreba, Jurišićeva 10, OIB: 99116868296.


Obrazloženje

Privremeni stečajni upravitelj Zdenko Bešlić iz Slavonskog Broda, dostavio je sudu podnesak od 29. travnja 2016. kojim je od suda zatražio da ga u ovom stečajnom postupku razriješi dužnosti privremenog stečajnog upravitelja. Naime, privremeni stečajni upravitelj naveo je kako zbog zdravstvenih poteškoća nije u mogućnosti obnašati dužnost privremenog stečajnog upravitelja u ovom stečajnom postupku te je u tom pravcu priložio liječničku potvrdu. Prema odredbi čl. 91. st. 5. Stečajnog zakona („Narodne novine“ broj 71/15, dalje 2015) sud može razriješiti stečajnoga upravitelja na osobni zahtjev. Slijedom navedenog, sud je na temelju citirane odredbe u vezi s odredbom čl. 119. st. 6. SZ-a riješio kao u točki I. izreke.

S obzirom na to da je sud razriješio dosadašnjeg privremenog stečajnog upravitelja, odgovarajućom primjenom odredaba Stečajnog zakona, metodom slučajnog odabira za novog privremenog stečajnog upravitelja imenovan je Davor Bišćan iz Zagreba (točka II. izreke).


U Zagrebu 3. svibnja 2016.

                                                  Sudac:  
 Gordan Zubak, v.r. 


Uputa o pravnom lijeku:
Protiv ovog rješenja može se uložiti žalba Visokom trgovačkom sudu Republike Hrvatske u roku od 8 dana. Žalba  se ulaže  putem ovog suda u 2 primjerka.


Za točnost otpravka-ovlašteni službenik:
Ivana Rogić

